हमीरपुर। न्यू ईरा वरिष्ठ माध्यमिक पाठशाला परोल का वार्षिक पारितोषिक वितरण समारोह धूमधाम से मनाया गया। कार्यक्रम में सांसद अनुराग ठाकुर ने बतौर मुख्यातिथि शिरकत की। इसके साथ विस क्षेत्र भोरंज की विधायक कमलेश कुमारी विशेष अतिथि के रूप में मौजूद रहीं। मुख्यातिथि ने स्कूल में एचपीसीए की ओर से निर्मित क्रिकेट अकादमी का लोकार्पण किया। समारोह में स्कूल के छात्रों ने विभिन्न सांस्कृतिक कार्यक्रम प्रस्तुत किए।